stanford-oval/wikipedia huggingface dataset:
Charles M. Jordan
Ura

Jordan oli koko uransa ajan GM:n palveluksessa. Hän aloitti valmistuttuaan yrityksessä nuorempana insinöörinä. 1950-luku kului eri studioissa ja suunnittelutehtävissä. Hän suunnitteli muun muassa uudennäköisen traktorikonseptin. Jordan nimitettiin pääsuunnittelijaksi (chief designer) 26-vuotiaana, ja hän kehitteli Aerotrain-konseptia tulevaisuuden rautatiekuljetuksiin. Pian hänet siirrettiin tulevaisuuden automallien suunnittelustudiolle, jossa hän kehitteli Motorama "unelma-autoja", kuten Cameo-näytösrekan vuonna 1955 ja Buick Centurion -mallin vuonna 1956. Hän oli keskeisessä asemassa vuoden 1958 Corvetten ja sen sukulaismallin XP-700 "Phantom" Corvetten suunnittelussa.
Hänet nimitettiin Cadillacin pääsuunnittelijaksi 1957. Hänen suunnitteluryhmänsä idea oli muun muassa vuoden 1959 Cadillac Eldoradon tunnusomaiset "hainevät". Jordan nimitettiin autosuunnittelun johtajaksi 1962 vastuualueenaan kaikkien GM:n autojen ja rekkojen muotoilu. Vuodet 1967–1979 Jordan työskenteli suunnittelujohtajana Opelin tehtailla Saksan Rüsselsheimissa. Hän vastasi useisista keskeisistä suunnittelukonsepteista, kuten Opel Mantan coupe-mallista ja vuoden 1968 GT-urheiluautoista. Jopa Opel-aikojen jälkeen hän vaikutti vuoden 1986 Opel Omegan ja vuoden 1991 Opel Astran suunnitteluun.
Palattuaan Yhdysvaltoihin Jordan nimitettiin GM:n ylemmän hintaluokan autojen suunnittelujohtajaksi, ja hänen vastuulleen kuuluivat Oldsmobile-, Buick- ja Cadillac-mallistot. Vuonna 1972 hänen vastuualueekseen tulivat Chevrolet-, Pontiac- ja ammattiautomallistot. Hänet nimitettiin koko suunnitteluhenkilöstön johtajaksi 1977 ja vuonna 1986 hänet nimitettiin suunnittelun varapääjohtajaksi (vice president of Design). Loppuaikoina hänen tehtäväkenttäänsä kuului GM:n entisaikojen maineen palauttaminen, mikä osoittautui hankalaksi tehtäväksi ennen hänen eläköitymistään 65-vuotiaana.
Jordanin mottona oli "ei tylsiä autoja" (no dull cars). Hänen ryhmänsä tuotti suosittuja malleja, kuten Buick Reatta, 1990-luvun Camaro- ja Firebird-mallistot, Oldsmobile Aurora, sekä vuoden 1992 Cadillac STS. Hän oli erityisen ylpeä kahdesta viimeksi mainitusta mallista. Hänen johdollaan tuotettiin jälleen uusia konseptiautoja, kuten Oldsmobile Aerotech, Ultralite ja Sting Ray III.
Jordan siirtyi eläkkeelle marraskuussa 1992, minkä jälkeen hän opetti autosuunnittelua etelä-Kaliforniassa lukion taideaineiden opiskelijoille. Hän kuoli lymfoomaan kotonaan Kalifornian Rancho Santa Fe:ssa.
Chevrolet Corvette 1958
Cadillac Eldorado 1959
Charles Kingsford Smith

Charles Kingsford Smith.
Charles Kingsford Smith (9. helmikuuta 1897 – 8. marraskuuta 1935) oli australialainen lentäjä ja ilmailualan edelläkävijä.
Kingsford Smith liittyi nuorena armeijaan ja osallistui ensimmäisessä maailmansotaan palkittuna lentäjänä Kuninkaallisissa lentojoukoissa. Armeijan jälkeen hän oli useita vuosia Hollywoodissa stunt-lentäjänä. Palattuaan Australiaan hän oli australialaisessa lentoyhtiössä lentäjänä.
Ennätyslentäjä

Vuonna 1926 Kingsford Smith osti Fokker F.VII:n ja antoi sille nimen The Southern Cross. Tällä koneella hän lensi useita ennätyksiä, kuten ylitti ensimmäisenä Tyynen valtameren. Vuonna 1935 hän katosi koneineen Myanmarissa (tuolloinen Burma) matkalla Englannista Australiaan.
Huomionosoituksia

Sydneyn kansainvälinen lentoasema on nimetty Kingsford Smithin mukaan.
Australian 20 dollarin setelissä on hänen kuvansa.
Aiheesta muualla

Kuvia tai muita tiedostoja aiheesta Charles Kingsford Smith Wikimedia Commonsissa
Café Society

| Café Society |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:   Letty Aronson  Stephen Tenenbaum  Edward Walson 
Kuvaaja:  Vittorio Storaro
Leikkaaja:  Alisa Lepselter
Tuotantosuunnittelija:  Santo Loquasto
Pääosat:   Jeannie Berlin  Steve Carell  Jesse Eisenberg  Blake Lively  Parker Posey  Kristen Stewart  Corey Stoll  Ken Stott 
Valmistustiedot
Valmistusmaa:  Yhdysvallat
Tuotantoyhtiö:   Gravier Productions  Perdido Productions 
Levittäjä:  Warner Bros.
Ensi-ilta:   2016-05-1111. toukokuuta 2016 (Cannes)  2016-07-1515. heinäkuuta 2016 (Yhdysvallat)  2016-10-077. lokakuuta 2016 (Suomi)  
Kesto:  96 minuuttia
Alkuperäiskieli:  englanti
Budjetti:  30 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
Café Society on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016.
Juoni

1930-luvun Yhdysvalloissa Bobby (Eisenberg) on juutalaisnuorukainen, joka saapuu Hollywoodiin toiveenaan ura elokuva-alalla. Hän ihastuu filmiagenttinsa ja enonsa sievään sihteeriin (Stewart) ja saa myös vastakaikua, mutta moni muu asia aiheuttaa päänvaivaa.
Arvioita

Turun Sanomien Päivi Valotien mielestä Café Society on taattua ja kovin tuttua Allenia, yllätyksetön ohjaajansa välityö, josta on silti helppo pitää. ”Häpeämättömän nostalginen ja romanttinen sekä sujuvasti etenevä draamakomedia vie kuin varkain mukanaan.”
Aiheesta muualla

Café Society Internet Movie Databasessa (englanniksi)
Carlo di Persano

Amiraali Persano.
Kreivi Carlo Pellion di Persano (11. maaliskuuta 1806 Vercelli, Piemonte – 28. heinäkuuta 1883 Torino) oli italialainen amiraali ja poliitikko, joka komensi Italian laivastoa Regia Marinaa Lissan taistelussa 1866.
Persano liittyi nuorena Sardinian laivastoon ja eteni nopeasti korkeaan virkaan. Hän oli laivastonkomentajana 1860–1861 ja osallistui Italian yhdistämiseen, jonka jälkeen hänet valittiin parlamenttiin. Hänestä tuli 1862 meriministeri, ja 1865 hänet nimitettiin senaattoriksi.
Hänen uransa kuitenkin sai kolhuja seitsemän viikon sodassa Itävaltaa vastaan, kun hän komensi Italian laivastoa Lissan taistelussa. Tappion jälkeen hänet tuomittiin epäpätevyydestä ja hänet erotettiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Carlo Pellion di Persano
Carlo von Erlanger

Carl Viktor Heinrich Vapaaherra von Erlanger (1872-1904)
Vapaaherra Carlo von Erlanger (5. syyskuuta 1872 Nieder-Ingelheim – 4. syyskuuta 1904 Salzburg) oli saksalainen tutkimusmatkailija ja lintutieteilijä.
Erlanger oli vapaaherra Wilhelm von Erlangerin ja puolisonsa Karoline Bernusin nuorin poika. Vuonna 1891 hän opiskeli lintutiedettä Lausannen yliopistossa. Näihin aikoihin teki lyhyen tutkimusmatkan Pohjois-Afrikkaan Tunisiaan, minkä jälkeen hän jatkoi opintojaan Cambridgessä ja Berliinissä.
Talvella 1896–1897 Erlanger alkoi suunnitella tutkimusretkeä Pohjois-Afrikkaan. Retki toteutui 1899–1901, ja se suuntautui Somaliaan ja muualle Itä-Afrikkaan. Oskar Neumannin (1867–1946) kanssa tehty matka kesti runsaan vuoden. He asuivat Addis Abebassa, Zeylassa ja Hararissa ja kävivät muun muassa oromokansan luona. Matkalla Erlanger keräsi yli 20 000 hyönteistä, noin 10 000 linnunnahkaa ynnä muita eläimiä, ja matkasi 2 700 kilometriä.
Erlanger nimesi ja kuvaili muutamia lintulajeja ja -alalajeja, muun muassa kultarusopyrstön ja somalianturturikyyhkyn sekä aavikkovarpusen alalajin saharae (1899). Hänen kunniakseen on nimetty Calandrella erlangeri (Neumann, 1906), joka usein luetaan etiopianhietakiurun (Calandrella blanfordi) alalajiksi, sekä sammakkolaji Ptychadena erlangeri (Ernst Ahl, 1924).
Erlanger kuoli auto-onnettomuudessa vuonna 1904.
Von Erlangerin hauta Nieder-Ingelheimerissa
Charles Vaurie

Charles Vaurie (7. heinäkuuta 1906 Beaulieu, Ranska – 13. toukokuuta 1975 Reading, Pennsylvania) oli ranskalais-amerikkalainen lintutieteilijä, hammaslääkäri ja paleontologi. Hän asui New Yorkissa.
Vaurie muutti Yhdysvaltoihin jo koulupoikana ja opiskeli hammaslääketiedettä Pennsylvanian yliopistossa, valmistuen sieltä hammaslääkäriksi 1928. Hän työskenteli Rochesterissa ja New Yorkissa hammaslääkärinä. Hän harrasti lintujen maalaamista. James Paul Chapin Amerikan luonnonhistoriallisesta museosta tutustui hänen maalauksiinsa ja sai hänet liittymään lintutieteen pariin. Hän avusti vuodesta 1942 museon lintutieteellisellä osastolla ja vuodesta 1946 alkaen hän vietti enimmän työaikansa siellä, hoitaen myös lääkärinpraktiikkaansa.
Vaurien puoliso oli hyönteistieteilijä Patricia Wilson, he avioituivat vuonna 1934.
1948 Vaurie julkaisi yhdessä Ernst Mayrin kanssa teoksen A Revision of the bird family Dicruridae, jossa selvitettiin drongojen evoluutiota. Hän työskenteli pitkään Mayrin alaisena ja kumppanina. Hänen tärkein työnsä oli Systematic notes on Palearctic birds. 1956 hän lopetti hammaslääkäriammattinsa ja sai museosta apulaisintendentin viran. 1967 hän yleni intendentin asemaan ja toimi siinä eläkkeelle jäämiseensä asti 1972. Hän julkaisi yli 150 tieteellistä kirjoitusta.
Vaurie kuvaili ja nimesi useita lintulajeja ja alalajeja, muun muassa kaksi alppivariksen (Pyrrhocorax pyrrhocorax) ja kalliopääskyn (Ptyonoprogne rupestris) alalajia.
Julkaisuja

A Revision of the bird family Dicruridae. N.Y., 1949.
"Systematic notes on Palearctic birds". N.Y. 1956 (American Museum of Natural History, American Museum Novitates)
A generic revision of Fly-catchers of the tribe Muscicapini. N.Y., 1953.
"Notes on some Ploceidae from Western Asia"; "Notes on some Asiatic Finches"; "Notes on the bird genus Oenanthe in Persia, Afghanistan, and India;" and several other articles all published in the American Museum Novitates. N.Y., 1949-1952.
"A generic revision of Flycatchers of the tribe Muscicapini". N.Y., 1953. pp.27 figs & 7 tables. Wrapp. Bulletin American Museum of Natural History - Vol. 100: Art. 4).
The Birds of the Palearctic Fauna: a Systematic Reference (2 Vols. )1959
Classification of the Ovenbirds (Furnariidae). London, 1971.
Tibet and its birds. 1972
DNS over TLS

DNS over TLS (DoT) on IETF-standardi DNS-nimipalvelun tietojen salaamiselle TLS-protokollalla. DoT täydentää DNSSEC:in toimintaa, joka varmentaa palvelimen tiedot mutta ei salaa liikennettä. DNS over TLS lisää yksityisyydensuojan vuoksi tietojen salaamisen.
Standardit

RFC 7858 Specification for DNS over Transport Layer Security (TLS)
RFC 8310 Usage Profiles for DNS over TLS and DNS over DTLS
Charles Tupper

| Charles Tupper |
| --- | --- |

Kanadan pääministeri
 1. toukokuuta – 11. heinäkuuta 1896  
Edeltäjä:  Mackenzie Bowell
Seuraaja:  Wilfrid Laurier
Henkilötiedot
Syntynyt: 2. heinäkuuta 1821 Amherst, Nova Scotia
Kuollut: 30. lokakuuta 1915 (94 vuotta) Kent, Britannia
Ammatti:  lääkäri
Tiedot
Puolue:  Konservatiivit
 Nimikirjoitus
Charles Tupper (2. heinäkuuta 1821 – 30. lokakuuta 1915) oli kanadalainen poliitikko, joka toimi maansa pääministerinä 70 päivän ajan vuonna 1896.
Tupper oli varakas lääkäri Nova Scotiasta, konservatiivipuolueen uskollinen kannattaja. Hän oli Nova Scotian parlamentissa vuodesta 1855 ja siirtokunnan pääministeri vuodesta 1864. Hän osallistui Kanadan perustuslakia edeltäneen liittoumasopimuksen neuvotteluihin. Hänestä tuli ensimmäisen pääministerin John A. Macdonaldin läheinen liittolainen, joka toimi useissa ministerin viroissa. Macdonaldin kuollessa Tupper oli ulkomailla. Hän palasi Kanadaan ja nousi pääministeriksi Mackenzie Bowellin tuhoisan virkakauden jälkeen. Pari kuukautta myöhemmin hallitus hajosi ja järjestettiin vaalit, jotka päättyivät liberaalien Wilfrid Laurierin murskavoittoon.
Aiheesta muualla

Kuvia tai muita tiedostoja aiheesta Charles Tupper Wikimedia Commonsissa
Tupper, Sir Charles Phillip Buckner, “TUPPER, Sir CHARLES,” in Dictionary of Canadian Biography
Kanadan pääministerit
Macdonald
Mackenzie
Abbott
Thompson
Bowell
Tupper
Laurier
Borden
Meighen
King
Bennett
St. Laurent
Diefenbaker
Pearson
P. Trudeau
Clark
Turner
Mulroney
Campbell
Chrétien
Martin
Harper
J. Trudeau
Cathy Remperas

| Cathy Remperas> Henkilötiedot |
| --- | --- |
Syntynyt: 8. lokakuuta 1987 (ikä 37) Bohol, Filippiinit
Ammatti:  näyttelijä, malli, sairaanhoitaja
Aiheesta muualla
IMDb 
Catherine "Cathy" Enojo Remperas (s. 8. lokakuuta 1987 Bohol, Filippiinit) on filippiiniläinen näyttelijä, juontaja, malli ja entinen tositelevisioesiintyjä. Hän kuuluu filippiiniläisen ABS-CBN -kanavan sopimusnäyttelijöihin.
Remperas on syntyisin Boholin saarelta ja hän on koulutukseltaan sairaanhoitaja. Vuonna 2009 hän osallistui Big Brother -tv-formaatin filippiiniläiseen versioon, jolloin hänet lähetettiin kuudeksi päiväksi asukasvaihtoon Suomen Big Brother -taloon. BB:n jälkeen hän on esiintynyt paikallisissa musiikkiohjelmissa ja draamasarjoissa. Vuonna 2010 Remperas nimettiin ehdolle PMPC Star Awards -palkinnon saajaksi uusien naisesiintyjien kategoriassa.
Aiheesta muualla

Cathy Remperasin tiedot Internet Movie Databasessa
Christian Grindheim

Christian Grindheim
Christian Grindheim (s. 17. heinäkuuta 1983 Haugesund, Norja) on norjalainen jalkapalloilija. 179 senttimetriä pitkän Grindheimin pelipaikka on keskikentän keskellä.
Grindheim aloitti uransa Haugarin junioreissa. Aikuisten tasolla hän on edustanut muun muassa Haugesundia (2000–2004), Vålerengaa (2005–2007), Heerenveeniä (2008–2011) ja FC Kööpenhaminaa. Grindheimin uran suurimmat saavutukset ovat Norjan-mestaruus Vålerengassa vuonna 2005 ja Alankomaiden-cupin voitto Heerenveenissä vuonna 2009.
Grindheim teki ensiesiintymisensä Norjan A-maajoukkueessa 17. elokuuta 2005 ystävyysottelussa Sveitsiä vastaan. Hän on pelannut 54 maaottelua ja tehnyt niissä kaksi maalia vuosina 2005–2014.
Chapters

| Chapters Amorphis |
| --- | --- | --- |

Kokoelmalevyn tiedot
 Julkaistu: 17. kesäkuuta 2003
 Formaatti: CD + DVD
 Tyylilaji: death/doom, melodinen death metal, progressiivinen metalli, progressiivinen rock
 Kesto: 77.11
 Levy-yhtiö: Relapse
Amorphiksen muut julkaisut
| Far from the Sun 2003 | Chapters 2003 | Eclipse 2006 |
Chapters on Amorphiksen vuonna 2003 julkaistu toinen kokoelma-albumi. Kappaleet ovat yhtyeen viideltä ensimmäiseltä albumilta, ja se jäi Amorphiksen viimeiseksi julkaisuksi Relapse Recordsin kautta.
Kappaleet > Levy 1: CD

Alone (Edited Version) – 04.23
Drifting Memories – 04.24
Too Much to See – 03.41
The Way – 04.35
Northern Lights – 03.17
Summer's End – 05.37
The Brother-Slayer – 03.37
Better Unborn – 05.52
My Kantele – 05.03
Weeper on the Shore – 04.52
Moon and Sun – 03.36
Black Winter Day – 03.50
The Castaway – 05.32
Drowned Maid – 04.23
Warriors Trial – 05.04
Exile of the Sons of Uisliu – 03.43
The Lost Name of God – 05.32
Kappaleet > Levy 2: DVD

Alone – 04.23
Divinity – 04.55
My Kantele – 05.05
Against Widows – 04.05
Black Winter Day – 03.51
Arvostelut

Imperiumi.net:
Aiheesta muualla

Chapters Discogsissa. (englanniksi)
Albumi Chapters Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chapters (Amorphis album)
Käännös suomeksi
Child’s Play (elokuvasarja)

Child's Play
Child’s Play on yhdysvaltalainen kauhu-/slasherelokuvasarja, jonka päähahmo on tappajanukke Chucky. Don Mancini käsikirjoitti sarjan 7 elokuvaa (1988-2017) ja ohjasi niistä 3 (2004-2017).
Elokuvasarja

Child’s Play (1988)
Child’s Play 2 – murhaava nukke (1990)
Child’s Play 3 (1991)
Bride of Chucky (1998)
Seed of Chucky (2004)
Curse of Chucky (2013)
Cult of Chucky (2017)
Child’s Play (2019)
Christian Gustaf Grenqvist

Christian Gustaf Grenqvist (28. tammikuuta 1852 Pietari – 15. elokuuta 1904 Pietari) oli Venäjän keisarillisen armeijan palveluksessa toiminut suomalainen kenraalimajuri.
Grenqvistin vanhemmat olivat everstiluutnantti, pankinjohtaja, valtioneuvos Peter Gustaf Grenqvist ja Nathalia Bruun ja puoliso vuodesta 1888 Natalia von Daehn. Grenqvist tuli oppilaaksi Haminan kadettikouluun 1863, mutta siirtyi keisarin paašikouluun Pietariin 1869. Kamaripaašiksi hänet ylennettiin 1869 ja koulusta seuraavana vuonna valmistuttuaan vänrikiksi. Hänet määrättiin Henkivartioväen Liettuan rykmenttiin komennettuna palvelukseen Henkivartioväen 3. krenatööritykistöprikaatiin. Aliluutnantiksi Grenqvist ylennettiin 1872 ja luutnantiksi 1875. Seuraavana vuonna hänet komennettiin Kertšin linnoitustykistöön Krimille. Grenqvist osallistui Turkin sotaan 1877–1878. Sodan jälkeen loppuvuonna 1878 hänet ylennettiin  alikapteeniksi. Grenqvist siirrettiin 1. reservitykistöprikaatin Henkivartioväen patteriin 1885 ja ylennettiin seuraavana vuonna kapteeniksi. Everstiluutnantiksi ylennettynä hän tuli Länsi-Siperian tykistöprikaatin palvelukseen 1888 ja everstiksi 1893 ylennettynä sai siirron  ensin 3. krenatööritykistöprikaatiin 1895 ja sitten 14. tykistöprikaatiin 1897. Turkestanin tykistöprikaatin va. komentajaksi hänet määrättiin 1900 ja vakinaistettiin tehtävään kenraalimajuriksi ylennettynä 1901. Seuraavana vuonna hänestä tuli 8. tykistöprikaatin komentaja, missä tehtävässä hän toimi kuolemaansa saakka.
Café del Mar

Café del Mar flag
Café del Mar (vapaasti käännettynä "kahvila meren ääressä") on kahvila/baari Sant Antoni de Portmanyssa, Ibizalla. Café del Mar on erityisesti tunnettu sen auringonlaskuista ja chillout-musiikista. Kesäisin turistit ja paikalliset kerääntyvät kahvilan eteen seuraamaan auringonlaskua ja kuuntelemaan taustalla soivaa musiikkia.
Historia > Alku

Café del Marin perustivat Ramón Guiral, Carlos Andrea ja José Les 20. kesäkuuta 1980..
Musiikki

Café del Mar on maailmalla erityisen tunnettu sen tuottamista musiikkikokoelmista. Café del Marin musiikkia alettiin julkaista 80-luvun lopussa kaseteilla. Ensimmäinen virallinen “Café del Mar” CD julkaistiin vuonna 1994, joka sisälsi musiikkia maailmankuuluilta muusikoilta. Suuren menestyksen seurauksena Café del Marin kokoelmaa on tähän mennessä julkaistu jo 16 osaa
Musiikki > Muusikot

Café del Mar kokoelmilla kuullaan musiikkia useilta eri muusikoilta ympäri maailman, myös Suomesta. Tunnetuimpiin kuuluu: Moby, Jean-Michel Jarre, Chicane, Underworld ja Thomas Newman.
Aiheesta muualla

Wikimedia Commonsissa on kuvia tai muita tiedostoja aiheesta .
Café del Marin virallinen kotisivu
Café del Marin kuuluisa auringonlasku Ibizalla
Suuri ihmisjoukko kahvilan edessä
Chase & Status

| Chase & Status |
| --- | --- |
 Chase & Status SonneMondSterne -festivaaleilla vuonna 2018
Tiedot
Toiminnassa:  2003–
Tyylilaji:  drum and bass, dubstep, house, rave, breakbeat
Kotipaikka:   Lontoo, Englanti
Laulukieli:  englanti
Jäsenet:  Saul Milton (Chase)   Will Kennard (Status)   Andy Gandageen   MC Rage  
Levy-yhtiö:  RAM Records   Mercury Records   Vertigo Records   Roc Nation  
Aiheesta muualla
Kotisivut
Infobox OKNimi-testi OK: 
Chase & Status on englantilainen elektronisen musiikin duo, joka koostuu perustajajäsenistä Saul Miltonista (Chase) ja Will Kennardista (Status). Chase & Status on perustettu Manchesterissa vuonna 2003.
Drum and bass -musiikin kärkinimiin kuuluva yhtye on julkaissut vuoteen 2015 mennessä kolme studioalbumia, ja tehnyt lisäksi yhteistyötä lukuisten muiden artistien kanssa.
Jäsenet

Saul Milton (Chase)  –  DJ, koskettimet, kitara
Will Kennard (Status) - DJ
Rage – MC (2009–)
Andy Gangadeen – rummut (2009–)
Diskografia > Albumit

More than Alot (2008)
No More Idols (2011)
Brand New Machine (2013)
Tribe (2017)
RTRN II JUNGLE (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Chase & Status Twitterissä
/ Chase & Status Facebookissa
Chase & Status Myspacessa (englanniksi)
Chase & Statusn kanava YouTubessa
Chase & Status discogs.com sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Belinda Peregrin

| Belinda |
| --- | --- |
 Belinda vuonna 2011.
Henkilötiedot
Koko nimi:  Belinda Marisol Peregrín Schüll
Syntynyt: 15. elokuuta 1989 (ikä 35) Madrid, Espanja
Ammatti:  muusikko, säveltäjä, näyttelijä, malli
Muusikko
Taiteilijanimi:  Belinda
Laulukielet:  espanja, englanti
Aktiivisena:  2000–
Tyylilajit:  pop, poprock
Soittimet:  laulu, piano, rummut
Levy-yhtiöt:  Sony BMG EMI Televisa Music
Aiheesta muualla
www.belinda.com
  [ Muokkaa Wikidatassa ] [ ohje ]  
Belinda Marisol Peregrín Schüll, taiteilijanimeltään Belinda, (s. 15. elokuuta 1989 Madrid, Espanja) on meksikolainen laulaja-lauluntekijä ja näyttelijä.
Elämäkerta

Belinda syntyi Madridissa. Hänen isänsä on espanjalainen Ignacio Peregrín ja äitinsä ranskalainen Belinda Schüll. Belindan ollessa nelivuotias perhe muutti Méxicoon, jossa se asuu edelleen.
Belinda aloitti näyttelijänuransa kymmenvuotiaana saippuasarjassa ¡Amigos X Siempre!. Hän osallistui myös sarjan soundtrackin luomiseen. Belindan läpimurto tapahtui kaksoisroolissa sarjassa Cómplices Al Rescate, jossa hän esitti syntymähetkellä toisistaan erotettuja identtisiä kaksosia Mariana Cantúa ja Silvana Del Vallea. Hän sai tämän sarjan soundtrackista ensimmäisen Latin Grammy -ehdokkuutensa.
Vuonna 2006 Belinda näytteli Disney Channelin elokuvassa The Cheetah Girls 2, jonka ensinäytös on edelleenmilloin? Disney Channelin suurin elokuvaensi-ilta. Elokuvan näki yli 8,1 miljoonaa katsojaa, mikä on noin puoli miljoonaa enemmän kuin aikaisemmin samana vuonna esitetyllä High School Musicalilla.[lähde? ]
Diskografia

Belinda (2003)
Utopía (2006)
Carpe Diem (2010)
Catarsis (2013)
Filmografia > Telenovelat

Amigos x siempre (2000)... Ana Capistrán Vidal
Aventuras en el tiempo (2001)... Violeta Flores/Rosenda
Cómplices al rescate (2002)... Mariana Cantú/Silvana Del Valle
Corazones al límite (2004)... Elena Arellano Gómez
BKN (2005)... itse / cameo
Patito Feo (2007)... itse
Camaleones (2009)... Valentina Izaguirre/Valentina Jaramillo
Filmografia > Elokuvat

The Cheetah Girls 2 (2006)... Marisol
Despereaux: Un Pequeño Gran Héroe (2008)... Prinsessa Pea (ääni)
Baywatch (2017)... Carmen
Filmografia > Tositelevisio

Diario de Belinda y Moderatto (2005)
Belinda, Buscando Utopía (2007)
Filmografia > Juontajana

Los 100 videos más Pop de MTV (2006)
Premios Juventud (2007)... Jaime Camilin ja Angélica Valen kanssa
Filmografia > Muut

Rock Dinner (2006)
Buscando a Timbiriche: La Nueva Banda (2007)... tuomariston jäsen
Aiheesta muualla

Wikimedia Commonsissa on kuvia tai muita tiedostoja aiheesta .
Belindan verkkosivut (Arkistoitu – Internet Archive) (espanjaksi)
Belinda Peregrin Internet Movie Databasessa. (englanniksi)
Belinda esiintymässä Nicaraguassa vuonna 2007.
China Petrochemical Corporation

China Petrochemical Corporation tai Sinopec Group (kiin.: 中国石油化工集团有限公司; pinyin: Zhōngguó shíyóu huàgōng jítuán yǒuxiàn gōngsī) on kiinalainen maailman suurin öljynjalostuksen, maakaasun ja petrokemian teollisuuden konglomeraatti. China Petrochemical Corporation on liikevaihdoltaan maailman kolmanneksi suurin yritys.
Christ Church Cathedral (Nassau)

Christ Church Cathedral on kirkkorakennus Bahamasaarten pääkaupungissa Nassaussa. Se on rakennettu alueelle, jossa sitä ennen sijaitsi neljä pienempää kirkkoa. Peruskiven muurasi kuvernööri Francis Cockburn vuonna 1837 ja kirkon vihki käyttöön piispa Spenser vuonna 1845. Vuosina 1864–1865 kirkkoa laajennettiin. Vuonna 1868 kirkkoon asennettiin lasimaalatut ikkunat, mutta niiden vaurioiduttua vuonna 1945 ne korvattiin uusilla.
DOA

DOA tai D.O.A. voi tarkoittaa ainakin seuraavia:
Elokuvat ja televisio

Kuollut saapuessaan (D.O.A.), Rudolph Matén ohjaama film noir -elokuva vuodelta 1950
K.J.S. – Kuollut jo saapuessaan (D.O.A.), Annabel Jankelin ja Rocky Mortonin ohjaama elokuva vuodelta 1988
Dead or Alive (DOA: Dead or Alive), toimintaelokuva vuodelta 2006
Musiikki

D.O.A., kanadalainen punkyhtye
D.o.A: The Third and Final Report, Throbbing Gristlen toinen studioalbumi vuodelta 1978
”DOA”, Foo Fightersin kappale vuoden 2005 albumilta In Your Honor
”D.O.A.”, Van Halenin kappale vuoden 1979 albumilta Van Halen II